ai4bharat/Pralekha huggingface dataset:
સંચાર અને સુચના પ્રૌદ્યોગિકી મંત્રાલય
આંધ્ર પ્રદેશ, છત્તીસગઢ, ઝારખંડ, મહારાષ્ટ્ર અને ઓડિશા એમ પાંચ રાજ્યોના આકાંક્ષી જિલ્લાઓનાં નહીં આવરી લેવાયેલાં ગામોમાં મોબાઇલ સેવાઓની જોગવાઇ માટે યુએસઓએફ યોજનાને કેન્દ્રીય મંત્રીમંડળની મંજૂરી
પાંચેય રાજ્યોના 44 આકાંક્ષી જિલ્લાઓનાં નહીં આવરી લેવાયેલાં 7287 ગામોને રૂ. 6466 કરોડના અંદાજિત ખર્ચે 4જી આધારિત મોબાઇલ સેવાઓ મળશે
આંધ્ર પ્રદેશ, છત્તીસગઢ, ઝારખંડ, મહારાષ્ટ્ર અને ઓડિશા એમ પાંચ રાજ્યોના આકાંક્ષી જિલ્લાઓનાં નહીં આવરી લેવાયેલાં ગામોમાં મોબાઇલ સેવાઓની જોગવાઇ માટે પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે.
આ પરિયોજનામાં આંધ્ર પ્રદેશ, છત્તીસગઢ, ઝારખંડ, મહારાષ્ટ્ર અને ઓડિશાના પાંચેય રાજ્યોના 44 આકાંક્ષી જિલ્લાઓનાં નહીં આવરી લેવાયેલાં 7287 ગામોમાં 5 વર્ષ માટેના કાર્યાન્વિત ખર્ચ સહિત આશરે રૂ. 6466 કરોડના અંદાજિત અમલીકરણ ખર્ચ સાથે 4જી આધારિત મોબાઇલ સેવાઓ પૂરી પાડવાની કલ્પના છે. આ પરિયોજનાને યુનિવર્સલ સર્વિસ ઑબ્લિગેશન ફંડ  દ્વારા નાણાં પૂરાં પડાશે. સમજૂતી પર સહીસિક્કા થયા બાદ 18 મહિનાની અંદર આ પરિયોજના પરિપૂર્ણ થશે અને 23 નવેમ્બર સુધીમાં સહીસિક્કા થવાની અપેક્ષા છે.
ઓળખી કઢાયેલાં, નહીં આવરી લેવાયેલાં ગામોમાં 4જી મોબાઇલ સેવાઓની જોગવાઇ સંબંધિત કામ યુએસઓએફની વિદ્યમાન પ્રક્રિયાઓ મુજબ ખુલ્લી સ્પર્ધાત્મક બિડિંગ પ્રક્રિયા મારફત આપવામાં આવશે.
આંધ્ર પ્રદેશ, છત્તીસગઢ, ઝારખંડ, મહારાષ્ટ્ર અને ઓડિશાના પાંચેય રાજ્યોમાં આકાંક્ષી જિલ્લાઓનાં દૂરનાં અને દુર્ગમ એવાં, નહીં આવરી લેવાયેલાં વિસ્તારોમાં મોબાઇલ સેવાઓની જોગવાઇ માટેની હાલની દરખાસ્ત આત્મનિર્ભરતા, સુગમ શિક્ષણ, માહિતી પ્રસાર અને જ્ઞાન, કુશળતા વર્ધન અને વિકાસ, આપત્તિ વ્યવસ્થાપન, ઈ-ગવર્નન્સ પહેલ, સાહસો અને ઈ-કોમર્સની સુવિધાઓની સ્થાપના, જ્ઞાન વહેંચણી અને રોજગારની તકો માટે શૈક્ષણિક સંસ્થાઓને પૂરતા ટેકાની જોગવાઇ માટે ઉપયોગી એવી ડિજિટલ કનેક્ટિવિટીને વધારશે અને ઘરેલુ ઉત્પાદનને ઉત્તેજન આપવા અને આત્મનિર્ભર ભારતના હેતુઓને પરિપૂર્ણ કરવા, ડિજિટલ ઇન્ડિયાના સપનાંને સાકાર કરવા ઇત્યાદિને પરિપૂર્ણ કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 162
પ્રધાનમંત્રીનું કાર્યાલય
પ્રધાનમંત્રીએ ગુડી પડવા પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ગુડી પડવા પર લોકોને શુભેચ્છા પાઠવી છે. તેમણે દરેક માટે આરોગ્ય અને આનંદની શુભેચ્છા પાઠવી.
એક ટ્વીટમાં પ્રધાનમંત્રીએ કહ્યું;
"ગુડી પડવાની હાર્દિક શુભકામનાઓ.
હું આ વર્ષે તમારા સુખ અને સારા સ્વાસ્થ્યની કામના કરું છું.
આવનારા વર્ષમાં તમારી બધી ઈચ્છાઓ પૂર્ણ થાય."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
પ્રધાનમંત્રી 12મી જાન્યુઆરીએ 25મા રાષ્ટ્રીય યુવા મહોત્સવનું ઉદ્ઘાટન કરશે
યુવા-નેતૃત્વમાં વિકાસ અને ઉભરતા મુદ્દાઓ અને પડકારોના ઉકેલ માટે યુવાનોને પ્રોત્સાહિત કરવા માટેના વિષયો પર ચર્ચાનો સમાવેશ કરવા માટેનો ઉત્સવ
ઓલિમ્પિયન્સ અને પેરાલિમ્પિયન્સ સાથે ખુલ્લી ચર્ચાઓ પણ યોજાશે
પ્રધાનમંત્રી "મેરે સપનોં કા ભારત" અને "અનસંગ હીરોસ ઓફ ઈન્ડિયન ફ્રિડમ મૂવમેન્ટ" પર પસંદગીના નિબંધોનું અનાવરણ કરશે
પ્રધાનમંત્રી MSME ટેક્નોલોજી સેન્ટર અને ઓપન એર થિયેટર સાથેનું ઓડિટોરિયમ - પેરુન્થલાઈવર કામરાજર મણીમંડપમનું પણ ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 12મી જાન્યુઆરી, 2022ના રોજ સવારે 11 વાગ્યે પુડુચેરીમાં વીડિયો કોન્ફરન્સિંગ દ્વારા 25માં રાષ્ટ્રીય યુવા મહોત્સવનું ઉદ્ઘાટન કરશે. આ દિવસ, સ્વામી વિવેકાનંદની જન્મજયંતી હોવાથી, રાષ્ટ્રીય યુવા દિવસ તરીકે મનાવવામાં આવે છે.
આ ફેસ્ટિવલનો ઉદ્દેશ્ય ભારતના યુવાનોના મનને આકાર આપવાનો અને તેમને રાષ્ટ્ર નિર્માણ માટે એક સંયુક્ત બળમાં પરિવર્તિત કરવાનો છે. તે સામાજિક સંકલન અને બૌદ્ધિક અને સાંસ્કૃતિક એકીકરણની સૌથી મોટી કવાયત છે. તેનો ઉદ્દેશ્ય ભારતની વિવિધ સંસ્કૃતિઓને લાવવા અને તેમને 'એક ભારત, શ્રેષ્ઠ ભારત'ના સંયુક્ત દોરમાં એકીકૃત કરવાનો છે.
આ વર્ષે, ઉભરતી કોવિડ પરિસ્થિતિને ધ્યાનમાં રાખીને, ફેસ્ટિવલ વર્ચ્યુઅલ રીતે 12 - 13 જાન્યુઆરી, 2022 દરમિયાન યોજવાનું સુનિશ્ચિત કરવામાં આવ્યું છે. ઉદ્ઘાટન રાષ્ટ્રીય યુવા સમિટ દ્વારા કરવામાં આવશે જેમાં ચાર ઓળખાયેલ થીમ્સ પર પેનલ ચર્ચાઓ થશે. યુવાનોની આગેવાની હેઠળના વિકાસ અને ઉભરતા મુદ્દાઓ અને પડકારોને ઉકેલવા માટે યુવાનોને પ્રોત્સાહિત કરવા માટે, થીમ્સમાં પર્યાવરણ, આબોહવા અને SDGની આગેવાની હેઠળની વૃદ્ધિનો સમાવેશ થશે; ટેક, ઉદ્યોગસાહસિકતા અને નવીનતા; સ્વદેશી અને પ્રાચીન શાણપણ; અને રાષ્ટ્રીય ચારિત્ર્ય, રાષ્ટ્ર નિર્માણ અને ગૃહ વિકાસ. ફેસ્ટિવલ દરમિયાન સહભાગીઓને પુડુચેરી, ઓરોવિલે, ઇમર્સિવ સિટી એક્સપિરિયન્સ, સ્વદેશી રમતગમત અને લોકનૃત્યો વગેરેના રેકોર્ડ કરેલા વીડિયો કેપ્સ્યુલ્સ બતાવવામાં આવશે. ઓલિમ્પિયન્સ અને પેરાલિમ્પિયન્સ સાથે ખુલ્લી ચર્ચા પણ થશે અને ત્યારબાદ સાંજે લાઈવ પરફોર્મન્સ થશે. સવારે વર્ચ્યુઅલ યોગા સત્રનું આયોજન કરવામાં આવશે.
આ કાર્યક્રમ દરમિયાન, પ્રધાનમંત્રી "મેરે સપનોં કા ભારત" અને "અનસંગ હિરોસ ઓફ ઈન્ડિયન ફ્રિડમ મૂવમેનટ" પર પસંદગીના નિબંધોનું અનાવરણ કરશે. આ નિબંધો બે થીમ પર 1 લાખથી વધુ યુવાનો દ્વારા સબમિશનમાંથી પસંદ કરવામાં આવ્યા છે.
પ્રધાનમંત્રી લગભગ 122 કરોડ રૂ.ના રોકાણ સાથે પુડુચેરી ખાતે સ્થાપિત MSME મંત્રાલયના ટેક્નોલોજી સેન્ટરનું પણ ઉદ્ઘાટન કરશે. ઇલેક્ટ્રોનિક સિસ્ટમ ડિઝાઇન એન્ડ મેન્યુફેક્ચરિંગ  સેક્ટર પર ધ્યાન કેન્દ્રીત કરીને, આ ટેક્નોલોજી સેન્ટર નવીનતમ તકનીકથી સજ્જ હશે. તે યુવાનોમાં કૌશલ્ય વિકસાવવા માટે યોગદાન આપશે અને દર વર્ષે લગભગ 6400 તાલીમાર્થીઓને તાલીમ આપી શકશે.
પ્રધાનમંત્રી પેરુન્થલાઈવર કામરાજર મણીમંડપમનું પણ ઉદ્ઘાટન કરશે - એક ઓપન એર થિયેટર સાથેનું ઓડિટોરિયમ, જેનું નિર્માણ પુડુચેરી સરકાર દ્વારા લગભગ રૂ. 23 કરોડના ખર્ચે કરવામાં આવ્યું છે. તે મુખ્યત્વે શૈક્ષણિક હેતુઓ માટે ઉપયોગમાં લેવાશે, અને 1000થી વધુ લોકોને સમાવી શકે છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 135
નાગરિક ઉડ્ડયન મંત્રાલય
સુરત એરપોર્ટે આ કપરા કાળમાં જરૂરી તબીબી સાધનોના પુરવઠાની સવલત પૂરી પાડી
સુરત એરપોર્ટ દ્વારા 397 ઓક્સિજન કોન્સન્ટ્રેટર અને 22 ઓક્સિજન સિલિન્ડર ટ્રાન્સપોર્ટ કરાયા
વેક્સિનની ઝુંબેશ સલામતીપૂર્વક હાથ ધરાઈ
કોરોનાની આ મહામારીમાં તમામ વેક્સિન, મેડિકલના સાધનો તથા અન્ય જરૂરી ચીજવસ્તુઓનો પુરવઠો સલામત રીતે લોડિંગ થાય અને તેના મૂળ સ્થાને સમયસર પહોંચે તે માટે સુરત એરપોર્ટ અથાગપણે કામગારી બજાવી રહ્યું છે.
એપ્રિલ અને મે 2021 દરમિયાન સુરત એરપોર્ટ દ્વારા 5143 કિલોગ્રામ  ઓક્સિજન કોન્સન્ટ્રેટર્સ, 1023 કિલોગ્રામ  ઓક્સિજન સિલિન્ડર તથા 1435 કિલોગ્રામ  કોવીડ વેક્સિન તેના સલામત સ્થળે ટ્રાન્સપોર્ટ કરાયા હતા. એરપોર્ટે આઇએએફ C-17 ગ્લોબમાસ્ટર મુવમેન્ટની પાંચ ફ્લાઇટને સવલત આપી હતી જે રિફીલિંગ માટે ઓક્સિજન ટેન્કર સુરત લઈને આવી હતી.
સુરત એરપોર્ટ દેશનું એવું પ્રથમ એરપોર્ટ હતું જ્યાં સ્થાનિક સત્તાવાળાઓએ બહારથી આવતા મુસાફરો માટે એરપોર્ટ પર જ રેપિડ એન્ટિજન ટેસ્ટિંગ હાથ ધર્યું હતું. ટીકા ઉત્સવ દરમિયાન પણ તમામ મુસાફરો માટે કોવીડ વેક્સિનેશન કેમ્પની વ્યવસ્થા કરવામાં આવી હતી.
આ ઉપરાંત એરપોર્ટે આ વાત સુનિશ્ચિત કરી હતી કે કેન્દ્ર અને રાજ્ય સરકાર તરફથી મળેલા કોવીડ19 અંગેના તમામ સૂચનો અને પ્રોટોકોલનું કડકપણે પાલન કરવામાં આવે અને તેનાથી મુસાફરોના પ્રવાસ સલામત અને તનાવમુક્ત રહે. તમામ કર્મચારીઓ, મુલાકાતીઓ તથા મુસાફરો માટે કોવીડ અંગે યોગ્ય વર્તણુંક હંમેશાં જરૂરી બની હતી અમે એરપોર્ટ પણ આ બાબત સુનિશ્ચિત કરાવવા માટે આકરી મહેનત સાથે કામગીરી બજાવી હતી. તમામ સંબંધિત વ્યક્તિને મહત્તમ સુરક્ષા મળી રહે તે બાબતની ખાતરી કરાવવા માટે સુરક્ષાના તમામ પગલાં ભરવામાં આવ્યા હતા.
SD/GP/JD
(Visitor Counter : 166
પ્રધાનમંત્રીનું કાર્યાલય
પ્રધાનમંત્રી શ્રી રાજ્યના મુખ્યમંત્રીઓ સાથે બેઠક કરશે
પ્રધાનમંત્રી શ્રી નરેન્દ્ર મોદી આવતી કાલે 11 મે, 2020ના રોજ 3.00 કલાકે વીડિયો કોન્ફરન્સ દ્વારા રાજ્યના મુખ્યમંત્રીઓ સાથે 5મી બેઠક કરશે.
એક ટ્વીટમાં પ્રધાનમંત્રી કાર્યાલયે જણાવ્યું હતું કે પ્રધાનમંત્રી આવતીકાલે બપોરે 3.00 કલાકે રાજ્યના મુખ્યમંત્રીઓ સાથે વીડિયો કોન્ફરન્સ દ્વારા 5મી બેઠક યોજશે.
(
સ્વાસ્થ્ય અને પરિવાર કલ્યાણ મંત્રાલય
કેન્દ્રીય આરોગ્ય મંત્રી શ્રી મનસુખ માંડવિયાએ નેશનલ મેડિકલ કમિશન  સાથે એક સમીક્ષા બેઠકની અધ્યક્ષતા કરી
નેશનલ એક્ઝિટ ટેસ્ટ  2023ના પ્રથમ છ માસમાં રોડમેપ મુજબ હાથ ધરાય એ માટેના પ્રયાસો ચાલુ છે; 2022માં મૉક રનનું પણ આયોજન થઈ રહ્યું છે
સરકાર ગુણવત્તાયુક્ત તબીબી શિક્ષણ, પારદર્શક પરીક્ષા ઇન્ફ્રાસ્ટ્રક્ચર અને આરોગ્ય સેવાઓ સર્જવા માટે પ્રતિબદ્ધ: શ્રી મનસુખ માંડવિયા
કેન્દ્રીય આરોગ્ય અને પરિવાર કલ્યાણ મંત્રી શ્રી મનસુખ માંડવિયાએ આજે નેશનલ મેડિકલ કમિશન સાથે એક સમીક્ષા બેઠકની અધ્યક્ષતા કરી હતી. આ મીટિંગમાં તબીબી શિક્ષણના મહત્વના મુદ્દાઓ અંગે ચર્ચા કરવામાં આવી હતી.
મીટિંગમાં એનએમસીના અધિકારીઓ દ્વારા માહિતી અપાયા મુજબ, નેશનલ એક્ઝિટ ટેસ્ટ  રોડમેપ મુજબ 2023ના પ્રથમ છ માસમાં યોજવામાં આવશે. કાર્યવાહીના પરીક્ષણ અને તબીબી વિદ્યાર્થીઓમાં ચિંતા દૂર કરવા માટે એક મૉક રનનું પણ આયોજન થઈ રહ્યું છે અને તે 2022માં યોજવામાં આવશે. એવી પણ ચર્ચા થઈ હતી કે NExTના પરિણામો  પછી આ માટે ઉપયોગમાં લેવાશે.
 ફાઇનલ એમ.બી.બી.એસ.ની પરીક્ષા ઉત્તીર્ણ થવા.
 ભારતમાં આધુનિક ચિકિત્સાની પ્રેક્ટિસ કરવાનું લાઈસન્સ મેળવવા.
 વ્યાપક વિશેષતાઓમાં પીજી બેઠકોની મેરિટ આધારિત ફાળવણી માટે.
સમીક્ષા મીટિંગમાં, NExTને વિશ્વ સ્તરીય ધારાધોરણની પરીક્ષા બનાવવાના ઉપાયોની પણ ચર્ચા અને મસલતો કરવામાં આવી હતી. NExT પરીક્ષાનું મહત્વ એ હકીકત પરથી ફલિત થાય છે કે ભારતમાં તાલીમ લીધી હોય કે વિશ્વના કોઇ પણ ભાગમાં, એ દરેક માટે સરખી રહેશે અને એટલે તે ફોરેન મેડિકલ ગ્રેજ્યુએટ્સ / પરસ્પર માન્યતાની સમસ્યા ઉકેલશે. મીટિંગને સંબોધન કરતા શ્રી મનસુખ માંડવિયાએ ભાર મૂક્યો હતો કે ભારત સરકાર ગુણવત્તાયુક્ત તબીબી શિક્ષણ સર્જવા અને પારદર્શક પરીક્ષા ઇન્ફ્રાસ્ટ્રક્ચર તેમજ આરોગ્ય સેવાઓ માટે પ્રતિબદ્ધ છે અને આ હેતુ હાંસલ કરવા માટે તમામ હિતધારકો સાથે અથાક રીતે કાર્ય કરી રહી છે.
નેશનલ મેડિકલ કમિશન  વિશે:
એનએમસી એ નેશનલ મેડિકલ કમિશન એક્ટ, 2019 તરીકે જાણીતા સંસદના કાયદા દ્વારા સ્થાપિત છે જે 25.09.2020ના રોજ અમલમાં આવ્યું હતું અને એનો હેતુ ગુણવત્તાયુક્ત અને પરવડે એવા તબીબી શિક્ષણ માટે પ્રવેશ સુધારવાનો, દેશના તમામ ભાગોમાં પૂરતા અને ઉચ્ચ ગુણવત્તાના તબીબી વ્યવસાયિકો સુનિશ્ચિત કરવાનો અને સમાન અને સર્વગ્રાહી આરોગ્ય કાળજી પૂરી પાડવાનો છે.
એનએમસીની વ્યાપક કામગીરીમાં તબીબી શિક્ષણમાં ઉચ્ચ ગુણવત્તા અને ઉચ્ચ ધારાધોરણ જાળવવાનો અને આવશ્યક નિયમો બનાવવાનો; તબીબી સંસ્થાઓ, તબીબી સંશોધન અને તબીબી વ્યવસાયિકોના નિયમન માટેની નીતિઓ ઘડવાનો; આરોગ્ય અને આરોગ્ય સેવા ઇન્ફ્રાસ્ટ્ર્કચર માટે માનવ સંસાધન સહિત આરોગ્ય સેવાઓમાં જરૂરિયાતોનું આકલન કરવા અને આવી જરૂરિયાતોને પહોંચી વળવા માટે રોડ મેપ વિક્સાવવા; કમિશન, સ્વાયત્ત બૉર્ડ્સ અને રાજ્ય મેડિકલ કાઉન્સિલોની યોગ્ય કામગીરી માટે જરૂરી નીતિ-નિયમો બનાવીને નીતિઓ ઘડવા અને માર્ગદર્શિકા ઘડવા તેમજ તેના સંકલન અને પ્રોત્સાહનનો સમાવેશ થાય છે. તે સ્વાયત્ત બૉર્ડ્સ વચ્ચે સંકલન પણ સુનિશ્ચિત કરે છે.
એનએમસી સ્વાયત્ત બૉર્ડ્સના નિર્ણયોના સંદર્ભમાં એપેલેટ ન્યાય ક્ષેત્ર તરીકે પણ કાર્ય કરે છે અને તબીબી વ્યવસાયમાં વ્યવસાયિક નીતિશાસ્ત્રનું પાલન સુનિશ્ચિત કરવા નીતિઓ અને સંહિતાઓ ઘડે છે અને તબીબી પ્રેક્ટિશનર્સ દ્વારા સેવા પૂરી પાડવા દરમ્યાન નૈતિક આચરણને ઉત્તેજન આપે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 288
પ્રધાનમંત્રીનું કાર્યાલય
પ્રધાનમંત્રીએ મન કી બાતમાંથી નારી શક્તિની ઉજવણીની હાઇલાઇટ્સ શેર કરી
આજે આંતરરાષ્ટ્રીય મહિલા દિવસ પર, પ્રધાનમંત્રી શ્રી નરેન્દ્ર મોદીએ ‘મન કી બાત’ કાર્યક્રમના હાઇલાઇટ્સ શેર કર્યા છે જે મહિલા સશક્તીકરણના વિવિધ પાસાઓને દર્શાવે છે અને પ્રેરણાદાયી મહિલાઓના જીવન પ્રવાસને પ્રકાશિત કરે છે જેમણે પાયાના સ્તરે પરિવર્તન લાવ્યું છે.
પ્રધાનમંત્રીએ ટ્વિટ કર્યું: “વિવિધ #MannKiBaat એપિસોડ દરમિયાન, અમે મહિલા સશક્તીકરણના વિવિધ પાસાઓનું પ્રદર્શન કર્યું છે અને પ્રેરણાદાયી મહિલાઓની જીવન યાત્રાને પ્રકાશિત કરી છે જેમણે પાયાના સ્તરે પરિવર્તન લાવ્યું છે.
અહીં એક વિડિયો છે જે દર્શાવે છે કે કેવી રીતે ‘મન કી બાત’ એ આપણી નારી શક્તિની ઉજવણી કરી છે”
SD/GP/NP
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 58.25 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 25,072 નવા કેસ નોંધાયા, 160 દિવસમાં સૌથી ઓછા
- સક્રિય કેસ કુલ કેસનાં 1.03% થયા, માર્ચ 2020 બાદ સૌથી ઓછા
- ભારતમાં સક્રિય કેસનું ભારણ 3,33,924 થયું, 155માં સૌથી ઓછા
- સાજા થવાનો દર હાલમાં 97.63% નોંધાયો, માર્ચ 2020 બાદ સૌથી વધુ
- છેલ્લા 24 કલાકમાં 44,157 દર્દીઓ સાજા થયા, કુલ વધીને 3,16,80,626 દર્દીઓ સાજા થયા
- સાપ્તાહિક પોઝિટિવીટી દર છેલ્લા 59 દિવસથી 3% કરતા ઓછો થઈ ગયો છે, હાલમાં 1.91% છે
- દૈનિક પોઝિટિવીટી દર 1.94% પહોંચ્યો, જે છેલ્લા 28 દિવસથી 3%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 50.75 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1748170
કોવિડ-19 રસીકરણ અપડેટ
વિગત: https://pib.gov.in/PressReleseDetail.aspx?PRID=1748166
કો-વિનના માધ્યમથી કોવિશીલ્ડ અને કોવેક્સિનના નૈદાનિક  પરીક્ષણમાં સામેલ લોકોને ડિજિટલ કોવિડ-19 રસીકરણ પ્રમાણપત્ર પ્રદાન કરવામાં આવ્યા
વિગત: https://pib.gov.in/PressReleseDetail.aspx?PRID=1748301
ભારતીય વૈજ્ઞાનિકે બ્રિક્સ સમૂહની સાથે જિનોમિક દેખરેખના નેટવર્કની સ્થાપના ટીબીની સાથે સાર્સ-કોવ-2ના ઓવરલેપનો અભ્યાસ કરવા માટે ભાગીદારી કરી
વિગત: https://pib.gov.in/PressReleasePage.aspx?PRID=1748265
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 191
માનવ સંસાધન વિકાસ મંત્રાલય
'કાશી તમિલ સંગમમ'માં હાજરી આપતા તમિલનાડુના વિદ્યાર્થીઓના પ્રતિનિધિમંડળે 'ત્રિવેણી સંગમ'માં પવિત્ર સ્નાન કર્યું
પ્રયાગરાજ શહેરમાં અને તેની આસપાસના વિવિધ ઐતિહાસિક રસપ્રદ સ્થળોની મુલાકાત લીધી
‘કાશી તમિલ સંગમમ’ ‘સંગમ નગરી’માં ગુંજી ઉઠ્યું કારણ કે તમિલનાડુના વિદ્યાર્થીઓના જૂથે પ્રયાગરાજ શહેરની મુલાકાત લીધી હતી. ‘સંગમ ઘાટ’ પર પહોંચતા જ વિદ્યાર્થીઓનું જૂથ ખૂબ જ બહાર નીકળી ગયું હતું અને ‘હરહર મહાદેવ’ અને ‘ભારત માતા કી જય’ ના નારા લગાવતા જોવા મળ્યા હતા, જ્યારે પ્રયાગરાજના સ્થાનિક રહેવાસીઓએ તેમનું દિલથી સ્વાગત કર્યું હતું.
'ત્રિવેણી સંગમ'માં પવિત્ર સ્નાન કર્યા પછી, વિદ્યાર્થીઓના જૂથે 'સંગમ'ના કિનારે રહેલા 'હનુમાનજી'ની મુલાકાત લીધી, ત્યારબાદ 'શ્રી આદિ શંકર વિમાન મંડપમ 'ની મુલાકાત લીધી.
પ્રયાગરાજ ખાતે જિલ્લા વહીવટીતંત્રે મુલાકાતી વિદ્યાર્થીઓના પ્રતિનિધિમંડળ માટે વિસ્તૃત વ્યવસ્થા કરી હતી. જિલ્લા વહીવટીતંત્રના પસંદગીના સભ્યો વિદ્યાર્થીઓના પ્રતિનિધિમંડળને પ્રયાગરાજ શહેરમાં અને તેની આસપાસના વિવિધ રસપ્રદ સ્થળોએ લઈ ગયા જેમ કે - અક્ષયવત , ચંદ્રશેખર આઝાદ. પાર્ક, પ્રયાગરાજ મ્યુઝિયમ અને શ્રી સ્વામિનારાયણ મંદિર. 'સંગમ નગરી' ખાતે તેમની મુલાકાત પૂર્ણ કરીને, તમિલનાડુના વિદ્યાર્થીઓનું પ્રતિનિધિમંડળ પ્રાચીન અને પવિત્ર શહેર અયોધ્યા માટે રવાના થયું.
અયોધ્યા જતા સમયે, વિદ્યાર્થીઓના જૂથના સભ્યો ઉત્સાહી જોવા મળ્યા હતા અને તેઓએ મુલાકાત લીધેલી વિવિધ સાઇટ્સ પર ‘સેલ્ફી’ લીધી હતી. તેઓ મુલાકાત લીધેલ સ્થળોના ઇતિહાસ વિશે વધુ જાણવા માટે ઉત્સુક હતા. જિલ્લા વહીવટીતંત્રે એક પહેલ તરીકે, તેમની ટીમમાંથી વિદ્યાર્થીઓના પ્રતિનિધિમંડળને એસ્કોર્ટ કરવા માટે તમિલ ભાષા અને સંસ્કૃતિના જાણકાર સભ્યોને પસંદ કર્યા જેથી વાતચીત દરમિયાન કોઈપણ ભાષાકીય અવરોધને ટાળી શકાય.
YP/GP/JD
(Visitor Counter : 126
કૃષિ મંત્રાલય
લૉકડાઉન વચ્ચે પણ સમગ્ર દેશમાં ઘઉંની લણણી એકધારી ઝડપથી ચાલી રહી છે
રવી 2020-21 મોસમમાં દાળ અને તેલીબિયા ખરીદીની કામગીરી પણ પ્રગતિમાં
દેશવ્યાપી લૉકડાઉન વચ્ચે પણ સમગ્ર દેશમાં ઘઉંની લણણીનું કામ એકધારી ઝડપથી આગળ વધી રહ્યું છે. રવી 2020 દરમિયાન ખેડૂતો તેમજ કામદારો પાકની લણણી અને થ્રેસિંગની કામગીરી સંબંધિત SOPનું ચુસ્ત પાલન કરી રહ્યા છે. કોરોના વાયરસનો ફેલાવો રોકવા માટે અને ખેડૂતો તેમજ ખેતરમાં કામ કરતા શ્રમિકોના સ્વાસ્થ્ય અને સલામતીને ધ્યાનમાં રાખીને ભારત સરકારના કૃષિ, સહકારિતા અને ખેડૂત કલ્યાણ મંત્રાલય દ્વારા રાજ્યોને SOP મોકલવામાં આવ્યા છે જેનું ખેડૂતો અને શ્રમિકોએ કૃષિલક્ષી કોઇપણ કામગીરી દરમિયાન પાલન કરવું જરૂરી છે.
રાજ્યો દ્વારા આપવામાં આવેલા અહેવાલો અનુસાર મધ્યપ્રદેશમાં 98-99% ઘઉંના પાકની લણણી થઇ ગઇ છે જ્યારે, રાજસ્થાનમાં 92-95%, ઉત્તરપ્રદેશમાં 85-88%, હરિયાણામાં 55-60%, પંજાબમાં 60-65% અને અન્ય રાજ્યોમાં 87-88% ઘઉંના પાકની લણણી થઇ ગઇ છે.
રવી 2020-21ની મોસમમાં ટેકાના ભાવની યોજના  અંતર્ગત કર્ણાટક, આંધ્રપ્રદેશ, તેલંગાણા, રાજસ્થાન, મહારાષ્ટ્ર, ઉત્તરપ્રદેશ અને હરિયાણામાં ખેડૂતો પાસેથી લઘુતમ ટેકાના ભાવે  દાળ અને તેલીબિયાની ખરીદીની કામગીરી ચાલી રહી છે. લૉકડાઉન દરમિયાન આ પાકોની ખરીદીની સ્થિતિ નીચે દર્શાવ્યા અનુસાર છે:
- 72,415.82 MT ચણા આંધ્રપ્રદેશ, તેલંગાણા, રાજસ્થાન, મહારાષ્ટ્ર અને ઉત્તરપ્રદેશ એમ 5 રાજ્યમાંથી ખરીદવામાં આવ્યા છે.
- 1,20,023.29 MT તુવેરની દાળ તામિલનાડુ, તેલંગાણા, આંધ્રપ્રદેશ, મહારાષ્ટ્ર, કર્ણાટક, ગુજરાત અને ઓડિશા એમ 7 રાજ્યમાંથી ખરીદવામાં આવી છે.
- 1,83,400.87 MT રાઇ રાજસ્થાન, ઉત્તરપ્રદેશ અને હરિયાણા એમ 3 રાજ્યમાંથી ખરીદવામાં આવી છે.
દરમિયાન, રાષ્ટ્રીય બાગાયત બોર્ડ  દ્વાર ફળ અને શાકભાજીની “ઉપલબ્ધ વાવેતર સામગ્રી”ની વિગતો દેશમાં 618 NHB સ્વીકૃત નર્સરીઓ પાસેથી મંગાવવામાં આવી છે. આ માહિતી કોન્ફેડેરેશન ઓફ ઇન્ડિયન હોર્ટિકલ્ચર , કોમોડિટી- આધારિત ઉછેર એસોસિએશન, રાજ્ય બાગાયત મિશન, NHBની રાજ્યની કચેરીઓ અને તમામ સંબંધિત હિતધારકો સુધી પહોંચાડવામાં આવી છે. ખેડૂતોને આવી રહેલી વાવેતરની મોસમમાં વાવેતરની સામગ્રીમાં વિકલ્પોની સુવિધા પૂરી પાડવા માટે NHBએ આ માહિતી વેબસાઇટ  પર અપલોડ કરી છે.
GP/DS
(
મંત્રીમંડળ
મંત્રીમંડળે ભારત અને ભૂતાન વચ્ચે બાહ્ય અવકાશના શાંતિપૂર્ણ ઉપયોગ અંગે સહકાર માટેના MoUને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે પ્રજાસત્તાક ભારત સરકાર અને ભૂતાન શાહી સરકાર વચ્ચે બાહ્ય અવકાશના શાંતિપૂર્ણ ઉપયોગ માટે પારસ્પરિક સહયોગ અંગે કરવામાં આવેલા સમજૂતી કરાર ને મંજૂરી આપી છે. 19 નવેમ્બર 2020ના રોજ બંને પક્ષોએ બેંગલુરુ/થિમ્પુ ખાતે આ કરાર હસ્તાક્ષર કરીને તેનું આદાનપ્રદાન કર્યું હતું.
મુદ્દાસર વિગતો:
આ MoUથી ભારત અને ભૂતાન સંભવિત હિત ક્ષેત્રો જેમ કે, પૃથ્વીનું રિમોટ સેન્સિંગ; ઉપગ્રહ સંદેશાવ્યવહાર અને ઉપગ્રહ આધારિત દિશાસૂચન; અવકાશ વિજ્ઞાન અને ગ્રહોનું અન્વેષણ; અવકાશયાનનો ઉપયોગ અને અવકાશ પ્રણાલીઓ; અને અવકાશ ટેકનોલોજીના અમલીકરણ જેવી બાબતોમાં પારસ્પરિક સહયોગ સાધી શકશે.
આ MoUના કારણે સંયુક્ત કામગીરી સમૂહની રચના થઇ શકશે, DOC/ISRO અને ભૂતાનના માહિતી અને સંદેશાવ્યવહાર મંત્રાલય માંથી સભ્યો લેવામાં આવશે જેઓ સમયના માળખા અને અમલીકરણના માધ્યમો સહિત કામ કરવાની ભાવિ યોજના પર વધુ કામ કરશે.
અમલીકરણની વ્યૂહનીતિ અને લક્ષ્યો:
આ MoU પર હસ્તાક્ષર કરવામાં આવ્યા હોવાથી અવકાશ ક્ષેત્રમાં પારસ્પરિક સહયોગ અંગે ચોક્કસ અમલીકરણ કરાર પર આવી શકાશે અને સંયુક્ત કામગીરી સમૂહની રચના થઇ જશે જેથી સમયના માળખા અને અમલીકરણના માધ્યમો સહિત કામ કરવાની ભાવિ યોજના પર વધુ કામ કરી શકાય.
મુખ્ય અસરો:
આ MoU પર હસ્તાક્ષર કરવામાં આવ્યા હોવાથી પૃથ્વીના રિમોટ સેન્સિંગ; ઉપગ્રહ સંદેશાવ્યવહાર; ઉપગ્રહ દિશાસૂચન; અવકાશ વિજ્ઞાન અને બાહ્ય અવકાશના અન્વેષણ ક્ષેત્રમાં પારસ્પરિક સહકારની સંભાવનાઓને શોધવામાં વધુ વેગ પૂરો પાડી શકાશે.
સંખ્યાબંધ લાભાર્થી;
આ MoU દ્વારા ભૂતાન શાહી સરકાર સાથે સહકારના કારણે માનવજાતના લાભાર્થે અવકાશ ટેકનોલોજીના અમલીકરણ ક્ષેત્રમાં સંયુક્ત પ્રવૃત્તિઓ વિકસાવી શકાશે. આમ, દેશના તમામ વર્ગો અને પ્રાંતોને આનાથી લાભ પ્રાપ્ત થશે.
પૃષ્ઠભૂમિ:
ભારત અને ભૂતાન ઔપચારિક અવકાશ સહકાર સ્થાપિત કરવા માટે વિચારવિમર્શ કરી રહ્યાં છે. અવકાશ ક્ષેત્રમાં સહકાર માટે આંતર સરકાર MoUનો મુસદ્દો  આગળની કાર્યવાહી માટે નવેમ્બર 2017માં MEA સાથે ભૂતાન જોડે શેર કરવામાં આવ્યો હતો. ફેબ્રુઆરી 2020માં યોજાયેલી દ્વિપક્ષીય બેઠક દરમિયાન અન્ય સહકારના પ્રસ્તાવો સાથે આ મુસદ્દા પર વધુ ચર્ચા કરવામાં આવી હતી.
રાજદ્વારી ચેનલ મારફતે કેટલીક ચર્ચાઓનો દોર આગળ વધ્યા પછી, બંને પક્ષો MoUના વ્યવહારુ મુસદ્દા પર એકમત થયા હતા અને આંતરિક મંજૂરીઓ માટે તેને આગળ ધપાવવામાં આવ્યો હતો. જરૂરી મંજૂરીઓ પ્રાપ્ત થયા પછી 19 નવેમ્બર 2020ના રોજ બંને પક્ષો દ્વારા આ MoU પર હસ્તાક્ષર કરીને તેનું આદાનપ્રદાન કરવામાં આવ્યું હતું.
SD/GP
(
શ્રમ અને રોજગાર મંત્રાલય
અમદાવદની ઇપીએફઓ પ્રાદેશિક કચેરીએ નોવેલ કોરોનાવાયરસની સાવચેતીના પગલારૂપે આગામી સૂચના મળે ત્યાં સુધી લોકોને કાર્યાલયની મુલાકાત ન લેવા વિનંતી કરી
અમદાવાદ, 19-03-2020
કોરોનાવાયરસ ને અનુલક્ષીને જાહેર સ્વાસ્થ્યને ધ્યાનમાં રાખતા, EPFના સભ્યો/કર્મચારીઓ/જાહેરજનતાના સભ્યોને આ કચેરી તરફથી આગામી સૂચના આપવામાં આવે ત્યાં સુધી અમદાવાદ ખાતે આવેલી પ્રાદેશિક કચેરીની રૂબરૂ મુલાકાત ન લેવા વિનંતી કરવામાં આવે છે.
શ્રમ અને રોજગાર મંત્રાલયના તા. 11.03.2020ના રોજના પરિપત્ર નંબર - D-31016/3/2014-Adm-II અને DoPT મંત્રાલયના તા. 17.03.2020ના રોજના પરિપત્ર નંબર - 11013/9/2014-Estt. A. IIIને સ્વીકારતા EPFOની વડી કચેરી દ્વારા તા. 13.03.2020 અને 18.03.2020ના રોજના પરિપત્ર નંબર - HRD/12014/Misc/Pt. 11 દ્વારા બહાર પાડવામાં આવેલા નિર્દેશોના આધારે EPF સભ્યો માટે આ માર્ગદર્શિકા જાહેર કરવામાં આવી છે.
તદઅનુસાર, આ કચેરીને ઓફિસ પરિસરમાં શક્ય હોય ત્યાં સુધી મુલાકાતીઓના પ્રવેશને પ્રતિબંધિત કરવા માટે અને ઘટાડવા માટે જરૂરી પગલાં લેવાની તેમજ નિયમિત મુલાકાતી/હંગામી પાસ ઇશ્યુ કરવાનું તાત્કાલિક ધોરણે બંધ કરવાની સલાહ આપવામાં આવે છે. માત્ર જે મુલાકાતીઓ અધિકારીઓને મળવા માગતા હોય તેમની યોગ્ય પરવાનગી હોય તેઓને જ યોગ્ય રીતે સ્કૅન કર્યા પછી મળવા જવાની મંજૂરી આપવી.
આ સંબંધે તમામ સંબંધિત લોકોને ઉભી થયેલી અસુવિધા બદલ અમે દિલગીર છીએ. જોકે, અમે સભ્યોને ખાતરી આપીએ છીએ કે, આ કચેરી ઇલેક્ટ્રોનિક અને મેન્યુઅલ કાગળોના માધ્યમથી કોઇપણ પ્રકારની મોકુફી વગર જનસંપર્કના કાર્યો ચાલુ રાખશે.
આથી, ફરી એકવાર સલાહ આપવામાં આવે છે કે, સભ્યોએ આ કચેરીની રૂબરૂ મુલાકાત લેવાનું ટાળવું અને નીચેની સેવાઓનો ઉપયોગ કરવો:
1. વૉટ્સઅપ નંબર. : 7383146934 / 35
2. કૉલ સેન્ટર : 1800118005 
3. લેન્ડ લાઇન નંબર: 079 27582700/ 2779.
4.ઇમેઇલ એડ્રેસ : ઇમેઇલ મારફતે તમામ પ્રકરાની ફરિયાદો માટે ro.ahmedabada epfindia.gov.in.
5. ફરિયાદ જમા કરાવવા માટે ઑનલાઇન સુવિધાઓ આપવામાં આવી છે: EPFIGMS/ CPGRAM
6. દાવા વગેરે જમા કરાવવા માટે ઑનલાઇન સુવિધાઓ આપવામાં આવી છે: 
7. ડ્રોપ બોક્સ સુવિધા 
8. સ્થાનિક કાર્યાલય -નરોડા 
વૉટ્સએપ નંબર - 9727235337
લેન્ડલાઈન નંબર -  079-22800522  079-22800521
ઈમેઇલ - ro.naroda@epfindia.gov.in
9. સ્થાનિક કાર્યાલય -વટવા 
વૉટ્સએપ નંબર - 8733063428
લેન્ડલાઈન નંબર -  079-25465275  079-25465280
ઈમેઇલ - ro.vatwa@epfindia.gov.in
આથી ખાતરી આપવામાં આવે છે કે જાહેર ફરિયાદોને સહેજ પણ ચૂક્યા વગર ધ્યાનમાં લેવામાં આવશે અને ઇલેક્ટ્રોનિક માધ્યમ દ્વારા પ્રાપ્તિ અંગે તેમજ તેની સ્થિતિ અને અન્ય દસ્તાવેજ અંગે જાણ કરવામાં માટે જરૂરી સ્વીકૃતિ નોંધ મોકલવામાં આવશે.
જો સભ્યોને તેમ છતાં પણ લાગે કે તેમની ફરિયાદો ધ્યાનમાં લેવામાં આવી નથી તો, તેઓ ઉપર આપેલા ઇમેઇલ એડ્રેસ પર મેઇલ મોકલી શકે છે, જેના પર પ્રાદેશિક પી. એફ. આયુક્ત - I પ્રાદેશિક કચેરી, અમદાવાદ દ્વારા દૈનિક ધોરણે નિકાલ સંબંધિત પડતી મુશ્કેલીઓની બાબતોમાં નજીકથી દેખરેખ રાખવામાં આવે છે.
ઇપીએફઓ અમદાવાદ તેના ગ્રાહકોની સેવા માટે પ્રતિબદ્ધ છે.
SD/GP/RP
(Visitor Counter : 234
પ્રધાનમંત્રીનું કાર્યાલય
પ્રધાનમંત્રીએ શ્રી રોદ્દમ નરસિમ્હાના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રી રોદ્દમ નરસિમ્હાના અવસાન અંગે દુઃખ વ્યક્ત કર્યું છે.
એક ટવીટમાં પ્રધાનમંત્રીએ કહ્યું , "શ્રી રોદ્દમ નરસિમ્હાએ જ્ઞાન તથા શોધની ભારતની શ્રેષ્ઠ પરંપરાને સાકાર કરી હતી. તેઓ ભારતની પ્રગતિ માટે વિજ્ઞાનની શક્તિ અને નવીનીકરણમાં ઉત્સાહ ધરાવતા વૈજ્ઞાનિક હતા. તેમના અવસાનથી દુઃખ થયું. તેમના પરિવાર અને મિત્રો પ્રત્યે સંવેદના. ઓમ શાંતિ. "
SD/GP/BT
(
પ્રધાનમંત્રીનું કાર્યાલય
G-7 શિખર સંમેલન દરમિયાન દક્ષિણ આફ્રિકાના રાષ્ટ્રપતિ સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદી દક્ષિણ આફ્રિકાના રાષ્ટ્રપતિ મહામહિમ શ્રીમાન સિરિલ રામાફોસાને, 27 જૂન 2022 ના રોજ જર્મનીના સ્લોસ એલમાઉમાં G-7 સમિટ દરમિયાન મળ્યા.
બંને નેતાઓએ બંને દેશો વચ્ચેના દ્વિપક્ષીય સંબંધોમાં થયેલી પ્રગતિની સમીક્ષા કરી, ખાસ કરીને 2019માં સહકારના વ્યૂહાત્મક કાર્યક્રમ પર હસ્તાક્ષર કર્યા પછી. તેઓએ સંરક્ષણ, શિક્ષણ અને કૃષિ ક્ષેત્રોમાં પ્રાપ્ત થયેલી પ્રગતિ પર સંતોષ વ્યક્ત કર્યો અને વેપાર અને રોકાણ, ખાદ્ય સુરક્ષા, સંરક્ષણ, ફાર્માસ્યુટિકલ્સ, ડિજિટલ નાણાકીય સમાવેશ, કૌશલ્ય વિકાસ, વીમો, આરોગ્ય અને લોકો વચ્ચેના સંપર્કો જેવા ક્ષેત્રોમાં સહકાર સાથે દ્વિપક્ષીય સંબંધોને વધુ ગાઢ બનાવવાની જરૂરિયાતનો પુનરોચ્ચાર કર્યો.
બંને નેતાઓએ જૂન 2022માં થયેલા WTO કરારનું પણ સ્વાગત કર્યું જે વિકાસશીલ દેશોમાં COVID-19 રસીના ઉત્પાદનને સમર્થન આપે છે. ભારત અને દક્ષિણ આફ્રિકાએ COVID-19ના નિવારણ, નિયંત્રણ અથવા સારવારના સંબંધમાં TRIPS કરારની કેટલીક જોગવાઈઓના અમલીકરણ પર WTOના તમામ સભ્યો માટે માફી સૂચવતી પ્રથમ દરખાસ્ત સબમિટ કરી હતી.
બહુપક્ષીય સંસ્થાઓમાં સતત સંકલન અને તેમના સુધારાની જરૂરિયાત, ખાસ કરીને યુએન સુરક્ષા પરિષદ પર પણ ચર્ચા કરવામાં આવી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માર્ગ પરિવહન અને રાજમાર્ગ મંત્રાલય
મોટર સાયકલ પર લઈ જવામાં આવતા બાળક માટે સલામતીની જોગવાઈઓ માટેના નિયમોનો ડ્રાફ્ટ
મોટરવાહન અધિનિયમની કલમ 129 એ મોટર વ્હીકલ  અધિનિયમ 2019, તારીખ 09.08.2019 દ્વારા સુધારેલ છે. વિભાગમાં બીજી જોગવાઈ છે કે "આ ઉપરાંત કેન્દ્ર સરકાર નિયમો દ્વારા મોટર સાયકલ પર સવારી કરતા અથવા લઈ જવામાં આવતા ચાર વર્ષથી ઓછી ઉંમરના બાળકોની સલામતી માટેના પગલાંની જોગવાઈ કરી શકે છે".
મંત્રાલયે 21 ઓક્ટોબર 2021ના રોજ GSR 758 દ્વારા ડ્રાફ્ટ નિયમો બનાવ્યા છે, જેમાં નીચે મુજબ ભલામણ કરવામાં આવી છે :-
- ચાર વર્ષથી નીચેના બાળકો માટે, સલામતી હાર્નેસનો ઉપયોગ બાળકને મોટરસાઇકલના ડ્રાઇવર સાથે જોડવા માટે કરવામાં આવશે.
- ડ્રાઈવરે એ સુનિશ્ચિત કરવું જોઈએ કે 09 મહિનાથી 4 વર્ષની વયના બાળકના પાછળના પેસેન્જરે તેનું પોતાનું ક્રેશ હેલ્મેટ પહેરવું જોઈએ જે તેના માથામાં બંધબેસતું હોય અથવા [ASTM 1447]/ [યુરોપિયન  BS EN 1080/ BS EN 1078]નું પાલન કરતી સાયકલ હેલ્મેટ પહેરે કે જ્યાં સુધી બ્યુરો ઓફ ઈન્ડિયન સ્ટાન્ડર્ડ એક્ટ 2016 હેઠળ બ્યુરો ઓફ ઈન્ડિયન સ્ટાન્ડર્ડ દ્વારા સ્પષ્ટીકરણો નિર્ધારિત કરવામાં ન આવે.
- પાછળની સીટ પર બેસાડેલા 4 વર્ષ સુધીના બાળક સાથે મોટરસાઇકલની ગતિ 40 કિમી પ્રતિ કલાકથી વધુ ન હોવી જોઈએ.
ગેઝેટ નોટિફિકેશન માટે નીચેની લિંક પર ક્લિક કરો
SD/GP/BT
(Visitor Counter : 224